ddrg/super_eurlex huggingface dataset:
Komisjoni määrus (EÜ) nr 635/2000,

24. märts 2000,

millega muudetakse määrust (EÜ) nr 2571/97 või müügi kohta alandatud hindadega ning toetuse andmise kohta koore, või ja kontsentreeritud või kasutamise korral pagaritoodete, jäätise ja teiste toiduainete valmistamiseks

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] eriti selle artikleid 10 ja 15,

ning arvestades järgmist:

(1) Komisjoni määruse (EÜ) nr 2571/97 [2] (viimati muudetud määrusega (EÜ) nr 494/1999 [3]) artikli 3 punktis a on sätestatud võimalus kasutada kõnealuste toodete puhul nende lõppkasutuse kontrollimiseks kõnealuse määruse II lisas osutatud märgistusaineid; kuna teatavaid märgistusaineid ei ole selle korra alusel kaua kasutatud ning nimetatud määruse II lisas sätestatakse alternatiivsed märgistusained, tuleks kõnealused märgistusained välja jätta ning lihtsustada sellega kontrolle. Lisaks hinnatakse kõnealuseid märgistusaineid teaduse edusammudest lähtuvalt.

(2) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2571/97 II lisa punkt V jäetakse välja.

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. märts 2000

Komisjoni nimel

komisjoni liige

Franz Fischler

[1] EÜT L 160, 26.6.1999, lk 48.

[2] EÜT L 350, 20.12.1997, lk 3.

[3] EÜT L 59, 6.3.1999, lk 17.

--------------------------------------------------
Euroopa Liidu Teataja L 100 , 20/04/2000 Lk 0020 - 0020



Komisjoni määrus (EÜ) nr 820/2000, 19. aprill 2000, teatavate suhkrusektori EÜ-ÜMT päritolu kumulatsiooniga toodete kohta impordilitsentside väljaandmise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. juuli 1991. aasta otsust 91/482/EMÜ ülemeremaade ja -territooriumide assotsieerimise kohta Euroopa Ühendusega, [1] viimati muudetud otsusega 97/803/EÜ, [2] võttes arvesse komisjoni 29. veebruari 2000. aasta määrust (EÜ) nr 465/2000, millega kehtestatakse ülemeremaadest ja -territooriumidelt suhkrusektori EÜ-ÜMT päritolu kumulatsiooniga toodete impordi kaitsemeetmed, [3] eriti selle artikli 2 lõiget 2, koos komisjoni 17. detsembri 1997. aasta määrusega (EÜ) nr 2553/97 teatavate CN-koodide 1701, 1702, 1703 ja 1704 alla kuuluvate AKV-ÜMT tingimustele vastavate toodete kohta impordilitsentside väljaandmise eeskirjade kohta, [4] eriti selle artikli 5 lõiget 3, ning arvestades järgmist: (1) Määruse (EÜ) nr 465/2000 artikliga 1 lubatakse CN-koodide 1701, 18061030 ja 18061090 alla kuuluvate toodete puhul EÜ-ÜMT päritolu kumulatsiooni maksimaalselt 3340 tonni suhkru kohta kõnealuse määruse kehtivusajal. Märtsis 2000 on välja antud impordilitsentse 3000 tonni suhkru kohta. (2) Riiklikele asutustele on aprillis 2000 vastavalt määrusele (EÜ) nr 465/2000 esitatud kolm impordilitsentsi taotlust, millega hõlmatud üldkogus ületab saadaoleva koguse 340 tonni. (3) Määruse (EÜ) nr 465/2000 artiklis 2 koos määruse (EÜ) nr 2553/97 artikli 5 lõikega 3 sätestatakse, et kui litsentsitaotlused hõlmavad aastas suhkrukoguseid, mis ületavad 3340 tonni, võtab komisjon vastu määruse, millega määratakse kindlaks esitatud taotluste suhtes kohaldatav ühtne vähenduskoefitsient, ning peatab uute taotluste esitamise kõnealuse määruse kehtivusajal. (4) Komisjon peab seetõttu määrama kindlaks väljaantud impordilitsentside vähenduskoefitsiendi ning peatama uute litsentsitaotluste vastuvõtmise vastavalt määrusele (EÜ) nr 465/2000, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 465/2000 artikli 2 alusel 7. aprillil 2000 taotletud 2500 tonni, 750 tonni ja 340 tonni CN-koodi 17019910 alla kuuluva suhkru impordilitsentsid antakse välja 9,47075 % ulatuses taotletud kogusest. Artikkel 2 Määruse (EÜ) nr 465/2000 kehtivusajal peatatakse uute taotluste vastuvõtt. Artikkel 3 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. aprill 2000 Komisjoni nimel komisjoni liige Franz Fischler [1] EÜT L 263, 19.9.1991, lk 1. [2] EÜT L 329, 29.11.1997, lk 50. [3] EÜT L 56, 1.3.2000, lk 39. [4] EÜT L 349, 19.12.1997, lk 26. --------------------------------------------------
Euroopa Liidu Teataja L 156 , 29/06/2000 Lk 0005 - 0006



Nõukogu määrus (EÜ) nr 1365/2000, 19. juuni 2000, millega muudetakse määrust (EMÜ) nr 2759/75 sealihaturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades järgmist: (1) Nõukogu määruse (EMÜ) nr 2759/75 [4] artiklis 4 on sätestatud, et igal aastal tuleb kindlaks määrata kodusigade liha baashind teatavate esitusviiside puhul. Vastavalt ühise turukorralduse reformi suunitlusele Agenda 2000 raames ja selleks, et võimaldada tootjatel teha pikemaajalisi tootmisplaane, tuleks baashind kindlaks määrata ajalise piiranguta, ilma et see piiraks võimalike muudatuste tegemist tulevikus. (2) Baashind tuleb määrata kindlaks tasemel, mis soodustab turuhindade stabiliseerimist ega too ühenduses kaasa struktuuriliste ülejääkide teket. (3) Baashind tuleb kehtestada nõukogu 13. novembri 1984. aasta määruses (EMÜ) nr 3220/84, millega määratakse kindlaks ühenduse searümpade liigitusskaala, [5] määratletud standardkvaliteedi kohta. (4) Määruse (EMÜ) nr 2759/75 rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlus, [6] ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2759/75 muudetakse järgmiselt. 1. Artikli 4 lõige 1 asendatakse järgmisega: "1. Kodusigade rümpade või poolrümpade (edaspidi "tapetud sead") standardkvaliteediga liha baashinnaks alates 1. juulist 2000 määratakse 1509,39 eurot tonni kohta. Standardkvaliteet määratletakse searümpade massi ja tailihasisalduse põhjal, mis määratakse kindlaks vastavalt määruse (EMÜ) nr 3220/84 artikli 2 lõigetele 2 ja 3 järgmiselt: - 60 kg kuni alla 120 kg kaaluvad rümbad: klass E, - 120–180 kg kaaluvad rümbad: klass R." 2. Artikli 4 lõige 4 jäetakse välja. 3. Artikkel 23 jäetakse välja. 4. Artikkel 24 asendatakse järgmisega: "Artikkel 24 1. Komisjoni abistab sealihaturu korralduskomitee, edaspidi "komitee." 2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7. Otsuse 1999/468/EÜ artikli 4 lõikes 3 nimetatud tähtajaks kehtestatakse üks kuu. 3. Komitee võtab vastu oma töökorra." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luksemburg, 19. juuni 2000 Nõukogu nimel eesistuja L. Capoulas Santos [1] EÜT C 86 E, 24.3.2000, lk 5. [2] Euroopa Parlamendi 16. mai 2000. aasta arvamus (Euroopa Ühenduste Teatajas seni avaldamata). [3] EÜT C 168, 16.6.2000, lk 17. [4] EÜT L 282, 1.11.1975, lk 1. Määrust on viimati muudetud määrusega (EÜ) nr 3290/94 (EÜT L 349, 31.12.1994, lk 105). [5] EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5). [6] EÜT L 184, 17.7.1999, lk 23. --------------------------------------------------
Euroopa Liidu Teataja L 154 , 27/06/2000 Lk 0002 - 0002



Nõukogu määrus (EÜ) nr 1336/2000, 19. juuni 2000, millega muudetakse määrust (EMÜ) nr 2075/92 toortubakaturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Määruse (EMÜ) nr 2075/92 [3] artikli 9 lõikega 3 määratakse tootjatele tootmiskvoodid võrdeliselt viimasele saagikoristusele eelneva kolme aasta jooksul tarnitud keskmise kogusega. (2) Kõnealuse määruse artikli 9 lõikes 4 sätestatakse, et enne külvieelsete lepingute sõlmimise lõppkuupäeva võib lubada liikmesriikidel vastavalt lõikele 3 kanda osa oma tagatiskünnise määrast üle teistesse sordirühmadesse. Sõnad "vastavalt lõikele 3" pärinevad sättest, mida kohaldati enne ülekandmist käsitleva meetme vastuvõtmist. Seepärast tuleks lõikest 4 jätta välja viide lõikele 3, kuna koguseid ei saa lõike 3 kohaselt üle kanda, ilma et see kahjustaks tootjaid, kellele on juba jaotatud tootmiskvoodid võrdeliselt viimasele saagikoristusele eelneva kolme aasta jooksul tarnitud keskmise kogusega ja kes taotlevad luba kasvatada muid sorte vastavalt turu nõudlusele. Lõikele 3 osutava viite kohaldamine tähendaks, et ülekantavad kogused määratakse tootjatele võrdeliselt viimasele saagikoristusele eelneva kolme aasta jooksul nende poolt tarnitud keskmiste kogustega, võtmata arvesse ülekandmist taotleva tootja omandatud õigust. (3) Kõnealust meedet tuleks kohaldada alates 1999. aasta saagikoristusest, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2075/92 artikli 9 lõike 4 esimest lõiku muudetakse järgmiselt: "Enne külvieelsete lepingute sõlmimise lõppkuupäeva võib lubada liikmesriikidel kanda osa oma tagatiskünnise määrast üle teistesse sordirühmadesse." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1999. aasta saagikoristusest. Käesolev määrus on tervikuna siduv ja vahetult kohaldatav kõikides liikmesriikides. Luksemburg, 19. juuni 2000 Nõukogu nimel eesistuja L. Capoulas Santos [1] EÜT C 108, 7.4.1998, lk 87. [2] 15. märtsil 2000 esitatud arvamus (Euroopa Ühenduste Teatajas seni avaldamata). [3] EÜT L 215, 30.7.1992, lk 70. Määrust on viimati muudetud määrusega (EÜ) nr 660/1999 (EÜT L 83, 27.3.1999, lk 10). --------------------------------------------------
Euroopa Liidu Teataja L 282 , 08/11/2000 Lk 0007 - 0008



Komisjoni määrus (EÜ) nr 2451/2000, 7. november 2000, millega muudetakse määruse (EÜ) nr 1622/2000 (milles sätestatakse veinituru ühist korraldust käsitleva määruse (EÜ) nr 1493/1999 üksikasjalikud rakenduseeskirjad ning kehtestatakse ühenduse eeskiri veinivalmistustavade ja -menetluste kohta) XIV lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] muudetud komisjoni määrusega (EÜ) nr 1622/2000, [2] eriti selle artikleid 43 ja 46, ning arvestades järgmist: (1) Määruse (EÜ) nr 1493/1999 V lisa punkti C alapunktis 4 sätestatakse, et eriti ebasoodsate ilmastikutingimustega aastatel võib veini naturaalset alkoholisisaldust tõsta kuni 1 mahuprotsendi võrra. (2) Määruse (EÜ) nr 1622/2000 artiklis 23 määratakse kindlaks, et kõnealused ebasoodsad aastad ning asjaomased viinamarjakasvatusvööndid, geograafilised piirkonnad ja sordid tuleb sätestada kõnealuse määruse XIV lisas. (3) 2000. aasta erakordselt halbade ilmastikuolude tõttu ei võimalda V lisa punktis E sätestatud naturaalse alkoholisisalduse tõstmise piirid toota Ühendkuningriigi viinamarjakasvatuspiirkondades veini, millele tavaliselt oleks turul nõudlus. Seepärast tuleks Ühendkuningriigil lubada suurendada naturaalset alkoholisisaldust kuni 4,5 mahuprotsendi võrra ning aasta, mille puhul kõnealust erandit kohaldatakse, ning muu asjakohane teave tuleks lisada määruse (EÜ) nr 1622/2000 XIV lisasse. (4) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1622/2000 XIV lisa täiendatakse järgmiselt: | "Aasta | Viinamarjakas- vatusvöönd | Geograafiline piirkond | Sort (vajaduse korral) | 1. | 2000 | A | Inglismaa, Wales | Auxerrois, Chardonnay, Ehrenfelser, Faber, Huxelrebe, Kerner, Pinot Blanc, Pinot Gris, Pinot Noir, Riesling, Schonburger, Scheurebe, Seyval Blanc ja Wurzer" | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. november 2000 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] EÜT L 194, 31.7.2000, lk 1. --------------------------------------------------
Euroopa Liidu Teataja L 283 , 09/11/2000 Lk 0014 - 0014



Komisjoni määrus (EÜ) nr 2461/2000, 8. november 2000, millega muudetakse määrust (EÜ) nr 2138/97, milles piiritletakse ühtlased oliiviõli tootmispiirkonnad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 2702/1999, [2] võttes arvesse nõukogu 17. juuli 1984. aasta määrust (EMÜ) nr 2261/84, millega sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad, [3] viimati muudetud määrusega (EÜ) nr 1639/98, [4] eriti selle artiklit 19, ning arvestades järgmist: (1) Määruse (EMÜ) nr 2261/84 artiklis 18 nähakse ette, et oliivi- ja õlisaagised tuleb kindlaks määrata ühtlaste tootmispiirkondade kaupa tootjaliikmesriikide esitatud andmete põhjal. (2) Tootmispiirkonnad on määratud komisjoni määruse (EÜ) nr 2138/97 [5] (viimati muudetud määrusega (EÜ) nr 2224/2000 [6]) lisas. Halduslikel ja struktuurilistel põhjustel tuleks Kreeka ühtlaseid tootmispiirkondi 1999/2000. turustusaastal muuta. (3) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2138/97 lisa punkti C muudetakse järgmiselt: noomis "Ηρακλείου": - piirkonnast 3 jäetakse välja "Kασσάνων", "Νιπηδητού" ja "Παναγιάς" omavalitsusüksused, - piirkonnast 4 jäetakse välja "Aρατίου", "Εμπάρου", "Καραβάδου", "Μάρθας", "Μηλιαράδου" ja "Ξενιάκου" omavalitsusüksused, - luuakse uus piirkond nimetusega "piirkond 10", mis koosneb "Αφρατίου", "Εμπάρου", "Καραβάδου", "Κασσάνων", "Μάρθας", "Μηλιαράδου", "Νιπηδητού", "Ξενιάκου" ja "Παναγιάς" omavalitsusüksustest, - omavalitsusüksus "Προφήτη Ηλία" viiakse piirkonnast 9 piirkonda 2. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. november 2000 Komisjoni nimel komisjoni liige Franz Fischler [1] EÜT 172, 30.9.1966, lk 3025/66. [2] EÜT L 327, 21.12.1999, lk 7. [3] EÜT L 208, 3.8.1984, lk 3. [4] EÜT L 210, 28.7.1998, lk 38. [5] EÜT L 297, 31.10.1997, lk 3. [6] EÜT L 253, 7.10.2000, lk 16. --------------------------------------------------
Euroopa Liidu Teataja L 333 , 29/12/2000 Lk 0072 - 0073



Komisjoni määrus (EÜ) nr 2882/2000, 27. detsember 2000, millega muudetakse määrust (EÜ) nr 2331/97 teatavatele sealihatoodetele eksporditoetuse andmise eritingimuste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 1365/2000, [2] eriti selle artikli 13 lõiget 12 ja artiklit 22, ning arvestades järgmist: (1) Komisjoni määrusega (EÜ) nr 2331/97, [3] viimati muudetud määrusega (EÜ) nr 739/98, [4] sätestatakse kvaliteedinõuded, millele teatavad sealihatooted peavad eksporditoetuste saamiseks vastama. (2) Komisjoni 17. detsembri 1987. aasta määruses (EMÜ) nr 3846/87 (millega kehtestatakse põllumajandustoodete nomenklatuur eksporditoetuste jaoks, [5] viimati muudetud määrusega (EÜ) nr 2425/2000 [6]) on loetletud sealihatooted, mille puhul võib eksporditoetusi anda. (3) Määruse (EÜ) nr 2331/97 I lisas loetletud tootekoodid tuleb viia vastavusse määruse (EMÜ) nr 3846/87 hiljutiste muudatustega ning olemasolevate vahendite tõhusamaks kasutamiseks tuleb linnuliha mittesisaldavate CN-koodiga 16010091 hõlmatud toodete suhtes kehtestada kõrgemad kvaliteedinõuded. (4) Käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2331/97 I lisa kanded CN-koodi 16010091 kohta asendatakse käesoleva määruse lisas esitatud kannetega. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. detsember 2000 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 156, 29.6.2000, lk 5. [3] EÜT L 323, 26.11.1997, lk 19. [4] EÜT L 102, 2.4.1998, lk 22. [5] EÜT L 366, 24.12.1987, lk 1. [6] EÜT L 279, 1.11.2000, lk 14. -------------------------------------------------- LISA CN-kood | Kirjeldus | Tootekood | Tingimused | 160100 | Vorstid ja muud samalaadsed tooted lihast, rupsist või verest; nendel toodetel põhinevad toiduained: | | | | – Muud | | | 16010091 | – – Vorstid, kuivad või määrdevorstid, kuumtöötlemata | | | | – – mis ei sisalda linnuliha ega rupsi | 160100919120 | a)valgusisaldus massist: vähemalt 16 % netomassistb)ei sisalda lisatud vettc)muud valgud peale loomsete on keelatud | | – – Muud | 160100919190 | a)valgusisaldus massist: vähemalt 12 % netomassistb)ei sisalda lisatud vettc)muud valgud peale loomsete on keelatud | --------------------------------------------------
Official Journal L 175 , 14/07/2000 P. 0078 - 0078



KOMISJONI MÄÄRUS (EÜ) nr 1534/2000, 13. juuli 2000, millega määratakse kindlaks tundlikud tootmispiirkonnad ja/või kõrge kvaliteediga sortide rühmad, mille suhtes ei kohaldata toortubaka kvoodi tagasiostmise programmi EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta,1 viimati muudetud määrusega (EÜ) nr 1336/2000,2 eriti selle artiklit 14a, ning arvestades järgmist: (1) Komisjoni 22. detsembri 1998. aasta määruse (EÜ) nr 2848/98 (millega kehtestatakse üksikasjalikud eeskirjad nõukogu määruse (EMÜ) nr 2075/92 (toortubakasektori lisatasukavade, tootmiskvootide ja tootjarühmadele antava eriabi kohta) kohaldamiseks,3 viimati muudetud määrusega (EÜ) nr 1249/20004) artikli 34 lõike 2 kohaselt peab komisjon liikmesriikide ettepanekute põhjal määrama kindlaks, milliste tundlike tootmispiirkondade ja/või kõrge kvaliteediga sortide rühmade suhtes ei kohaldata kuni 25 % ulatuses iga liikmesriigi tagatiskünnisest kvoodi tagasiostmisprogrammi. (2) Teatavate liikmesriikide taotlusel tuleks need kõrge kvaliteediga sortide rühmad kindlaks määrata. (3) Määruse (EÜ) nr 2848/98 artikli 35 lõikes 2 sätestatakse, et liikmesriigid peavad avalikustama oma müügisoovi enne 1. septembrit, et teised tootjad saaksid kvoodi osta enne selle tegelikku tagasiostmist. Seetõttu tuleb käesolevat määrust kohaldada alates 31. augustist 2000. (4) Käesoleva määrusega ettenähtud meetmed on kooskõlas tubakaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Kõrge kvaliteediga sortide rühmade suhtes ei kohaldata 2000. aasta saagi puhul kvoodi tagasiostmist järgmiselt: Portugalis: Rühm I 1 321 tonni, Rühm II 291 tonni. Prantsusmaal: Rühm I 1 438 tonni, Rühm II 2 237,219 tonni, Rühm III 1 302,793 tonni. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 31. augustist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. juuli 2000 Komisjoni nimel komisjoni liige Franz FISCHLER 1 EÜT L 215, 30.7.1992, lk 70. 2 EÜT L 154, 27.6.2000, lk 2. 3 EÜT L 358, 31.12.1998, lk 17. 4 EÜT L 142, 16.6.2000, lk 3.
Official Journal L 089 , 11/04/2000 P. 0003 - 0003



KOMISJONI MÄÄRUS (EÜ) nr 744/2000, 10. aprill 2000, millega parandatakse määrust (EMÜ) nr 32/82, milles sätestatakse veise- ja vasikaliha ekspordi eritoetuse andmise tingimused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta,1 eriti selle artikli 33 lõiget 12, ning arvestades järgmist: 1) Komisjoni määruses (EMÜ) nr 32/82,2 viimati muudetud määrusega (EÜ) nr 2326/97,3 sätestatakse veise- ja vasikaliha ekspordi eritoetuse andmise tingimused. 2) Kui määrust (EMÜ) nr 32/82 muudeti viimati määrusega (EÜ) nr 2326/97, kustutati koostamisvea tõttu artikli 2 lõike 2 teise lõigu viimane lause. Seepärast tuleks kõnealune lause teksti tagasi tuua alates 3. detsembrist 1997, mis on määruse (EÜ) nr 2326/97 jõustumiskuupäev. 3) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 32/82 artikli 2 lõike 2 teisele lõigule lisatakse järgmine lause: "Pädevad asutused võivad siiski lubada toodete pakendamist, tingimusel et iga toote artikli 3 lõikes 2 nimetatud tehasetähis või pitser jääb nähtavaks." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 3. detsembrist 1997. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. aprill 2000 Komisjoni nimel komisjoni liige Franz FISCHLER 1 EÜT L 160, 26.6.1999, lk 21. 2 EÜT L 4, 8.1.1982, lk 11. 3 EÜT L 323, 26.11.1997, lk 1.
Official Journal L 187 , 26/07/2000 P. 0024 - 0024



KOMISJONI MÄÄRUS (EÜ) nr 1630/2000, 25. juuli 2000, millega muudetakse määrust (EMÜ) nr 2131/93, milles sätestatakse sekkumisametite valduses oleva teravilja müümise kord ja tingimused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta,1 viimati muudetud komisjoni määrusega (EÜ) nr 1510/2000,2 eriti selle artiklit 5, ning arvestades järgmist: (1) Komisjoni määruses (EMÜ) nr 2131/93,3 viimati muudetud määrusega (EÜ) nr 39/1999,4 sätestatakse sekkumisametite valduses oleva teravilja müümise kord ja tingimused. (2) Kõnealuses määruses on sätestatud, et ühenduse turul müümise puhul tuleb pakkumised koostada standardkvaliteedi põhjal. (3) Nõukogu määrusega (EÜ) nr 1253/19995 on kaotatud standardkvaliteedi nõue. Seepärast tuleb see asendada samaväärse kirjeldusega. (4) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2131/93 artikli 13 lõige 1 asendatakse järgmisega: "1. Ühenduse turul müümise korral koostatakse pakkumised teraviljakvaliteedi põhjal, mis sekkumist käsitleva pakkumise korral ei põhjusta hinna korrigeerimist. Kui teravilja kvaliteet erineb esimeses lõigus osutatud kvaliteedist, kohaldatakse eduka pakkumise hinda korrigeerimiseks määruse (EMÜ) nr 1766/92 artiklites 4 ja 5 kindlaksmääratud hinnatõstmisi või -alandamisi." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. juulist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. juuli 2000 Komisjoni nimel komisjoni liige Franz FISCHLER 1 EÜT L 181, 1.7.1992, lk 21. 2 EÜT L 174, 13.7.2000, lk 11. 3 EÜT L 191, 31.7.1993, lk 76. 4 EÜT L 5, 9.1.1999, lk 64. 5 EÜT L 160, 26.6.1999, lk 18.